CELEX: 32016R2221
Language: hu
Date: 2016-12-05 00:00:00
Title: A Bizottság (EU) 2016/2221 végrehajtási rendelete (2016. december 5.) egyes áruk Kombinált Nómenklatúra szerinti besorolásáról

10.12.2016   
               
               
                  HU
               
               
                  Az Európai Unió Hivatalos Lapja
               
               
                  L 336/14
               
            A BIZOTTSÁG (EU) 2016/2221 VÉGREHAJTÁSI RENDELETE
      (2016. december 5.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. december 5-én.
         
            
               a Bizottság részéről
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Egy Y formájú összekötőelemmel egymáshoz kapcsolt három flexibilis csőből álló árucikk. Mindegyik cső végén Luer csatlakozó található. Az árucikk teljes hossza körülbelül 16 cm, a csövek átmérője körülbelül 4 mm. Az árucikk különféle műanyagokból készült, például poli(vinil-klorid)-ból és akrilpolimerből.
                     A Luer csatlakozó az árucikk más csövekkel és/vagy eszközökkel (például fecskendőkkel) való szivárgásmentes összekapcsolására szolgál.
                     Az árucikk különféle területeken használatos, úgymint gyógyászati környezetben, laboratóriumi munkában, kutatásban és más olyan környezetben, ahol szivárgásmentes összekapcsolás szükséges.
                     Lásd a képet (*1).
                  
                  
                     3917 33 00 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, a 39. árucsoporthoz tartozó Megjegyzések 8. pontja, valamint a 3917  és a 3917 33 00  KN-kódok szövege határozza meg.
                     Vám elé állításkor az árucikk nem azonosítható orvosi eszköz részeként a 90. árucsoporthoz tartozó Megjegyzések 2. pontja értelmében. Következésképpen a 9018  vtsz. alá történő besorolás kizárt.
                     Objektív jellemzőiből és tulajdonságaiból adódóan az árucikk megfelel a 3917  vtsz. meghatározásának és teljesíti a 39. árucsoporthoz tartozó Megjegyzések 8. pontja követelményeit.
                     Az árucikket ezért a 3917 33 00  KN-kód alá, más, nem erősített vagy más anyagokkal másként nem kombinált csőként, szerelvénnyel kell besorolni.
                  
               
            (*1)  A kép csupán tájékoztató jellegű.